STAR WARS: ROSSZ OSZTAG
A magányos klón
Leszállunk, kormányzó.
Tawni Ames vagyok, a Desix kormányzója.
Mit keresnek itt?
Én fogom önt leváltani, Ames úrnő, a Galaktikus Birodalom parancsára.
Ahogy azt már elmondtam az önök kormányának,
a Desix nem tartozik birodalmi fennhatóság alá.
Fogja a katonáit, és távozzon békében!
Nos, a kérése megérkezett, elbíráltatott, és mint láthatja, elutasították.
Felettébb kiábrándító.
Van egy üzenetem a Birodalma számára.
Úgy hallom, újra szavazni fognak a toborzási törvényről.
Reméljük, a saját érdekünkben, hogy nem megy át.
CT-9904, azonnal jelentkezzen Rampart altengernagy irodájában!
CT-9904!
Gratulálok!
Az orvosok újra bevethetőnek nyilvánították.
Mondja csak, mennyi időn át volt azon a kaminói platformon, mielőtt elhozták?
Harminckét cikluson át.
Az hosszú idő.
Otthagyták meghalni, de visszatért.
Miért?
A Birodalom katonája vagyok.
Értem.
A hűsége és a kitartása dicséretes.
Éppen ezért kap egy küldetést a Desix bolygón.
Szeparatista bolygó létére eléggé eldugott.
Normális esetben nem törődnék vele, de problémába ütköztünk.
Mik az utasításaim?
A frissen kinevezett birodalmi kormányzót túszul ejtették
a felkelők, a Desix függetlenségét követelve.
De mi nem tárgyalunk.
A fedősztorija szerint diplomáciai megoldás keresésére küldjük.
Amint megérkezett, tegyen meg mindent,
hogy biztosítsa a várost, és kiszabadítsa Grotton kormányzót!
Kik lesznek az osztagomban?
Nem áll készen a parancsokságra.
Még nem.
Az új parancsnoka fogja eligazítani.
Jelentkezzen a háborús emlékműnél 9.00-kor!
Elmehet.
Célkereszt!
Rég nem találkoztunk. Örvendek, hogy látlak.
Cody parancsnok? Fel sem ismertelek.
Nos, sok minden megváltozott, amint azt te is tudod.
Amikor meghallottam, hogy bevethető vagy, azt kértem, hozzám osszanak be.
Szerencséd, hogy szabad voltam.
Azt beszélik,
a 99-es Klónosztag többi tagja fellázadt, amikor megkapta a 66-os parancsot.
Meglepődtél?
Nem igazán. A ti osztagotok már gyárilag más volt.
A szabályosokból is szöktek meg.
Hallottam róla.
Olyanokat is hallok, hogy egyre több klón kérdőjelezi meg a parancsot.
Árulók, mint a jedik.
Nos, a jó katona követi a parancsot.
Nincs sok információnk, de ennyit tudunk:
szeparatista felkelők, egy zászlóalj harci droidot használva
bevették a várost, és foglyul ejtették Grotton kormányzót.
Harci droidok? Nem kapták meg a kikapcsoló parancsot?
Átprogramozhatták őket.
A felkelők diplomatákat várnak.
Rajtuk ütünk, elpusztítjuk a droidokat,
és megkeressük Grottont.
Egyszerűnek tűnik.
Itt a 995-ös birodalmi űrsikló.
Engedélyt kérek a Desix légterébe való belépésre.
Engedélyezve. Leszállhatnak.
Azonnal engedjenek el!
Negatív. A kormányzó parancsa, hogy tartsuk szemmel.
Én vagyok a Desix törvényes kormányzója, te ócskavas!
Akkor lesz szabad, amikor mi is azok leszünk.
A Birodalom nem fogja elfogadni a feltételeiket.
Pontosan ezért tudom, hogy a „diplomáciai küldöttség”
minden lesz, csak békés nem.
Végső soron Dookunak igaza volt.
Tudta, hogy a Köztársaság korrupt,
hogy össze fog omlani, és valami rosszabb születik belőle.
Tudta, mi következik. A Galaktikus Birodalom.
Azt a háborút elvesztettétek. Ezt is el fogjátok.
Kormányzó, a birodalmi sikló közeledik.
Fogadjuk őket, rendben?
Megértettem.
Úgy tűnik, nem kívánnak tárgyalni.
Milyen szomorú...
rád nézve.
Légvédelmi csapatok készültségben.
Eltaláltak!
Tűz!
Szép lövés!
A birodalmi hajót semlegesítettük, az ötös szektorba zuhant.
Küldj felderítőket a roncshoz! Keressék a túlélőket!
Igenis, kormányzó!
Ez nem fest túl jól.
Igen, nekik nem.
Megtaláltuk az űrsiklót. Nincsenek túlélők.
Vettem. Térjetek vissza a városba!
Igenis!
Ezzel nyerünk egy kis időt.
Hajó nélkül gyalog kell belopakodnunk a városba.
A fél osztag sebesült, nem bírják ki.
Kevesebben is győztünk az ócskavasak ellen.
Kezdjük a lényeggel!
Nincs elég fedezékünk.
Bárhonnan közelítünk a tankhoz, kiszúrnak.
Az összes ilyen tanknak ugyanaz a gyengéje.
A droidok, amik működtetik.
Magamra vonom a figyelmüket, amíg ti elhelyezkedtek.
Bízz bennem!
Melletted tényleg nem unatkozunk.
Ez meg honnan jött?
Ott van. 350 fokos fordulat.
Tiszta találat, egyenesen a csőbe. Szép munka.
Koordinált hullámokban mozognak.
Egy taktikai droid irányítja őket.
Akkor válasszuk szét őket!
Wyler, Nova, ti velünk jöttök az északi bejárathoz.
Kettes csapat, délre!
Áthatoltak a védelmi vonalon.
Két irányból támadnak. Ajánlás: négyes protokoll.
Kivitelezni! Én biztosítom Grottont.
Nincs semmi baj. Segíteni akarunk.
Hallod ezt?
Droidekák.
Üssétek ki EMP-vel!
Megvan a taktikai droid?
A harangtoronyban van, de nem tudom bemérni.
Mindjárt megoldjuk.
Nova!
Biztosítsd a tornyot!
Ötleteket várok.
Csak igyekezzetek nem lemaradni!
Cody!
Maradj itt! Kiiktatom a taktikai droidot.
Innen is ki tudom lőni,
csak biztosíts rálátást!
- Hova kéred az érmét? - Csak dobd!
Milyen messzire?
Amennyire csak bírod.
Védjétek a kormányzót, bármi áron!
Erősítést kérünk.
Parancsnok?
Szép dobás.
Szép lövés.
Uram, semlegesítettük a droid erőket.
Várost átfésülni! Grotton kormányzót keressük.
Nem szükséges.
Tegyenek valamit!
Tawni Ames vagyok, a jogos kormányzó.
Hivatalos birodalmi parancsot kaptunk.
A Desix több éve kivált a Köztársaságból, parancsnok.
Önálló rendszer vagyunk.
Amint ezt a kormánya elfogadja,
átadjuk önöknek Grottont és a katonáit.
Ezek a feltételeim.
Nem politizálni jöttünk.
Ha azért jöttek volna, látnák, hogy igazságtalanul cselekszenek.
A droidhadserege megtámadott két birodalmi konvojt.
Ellenséges megszállás ellen védekeztünk.
Az önök csapatai az egyetlen veszély a népem számára.
Nem mi vagyunk az ellenség.
A Birodalom békét és rendet kíván teremteni a galaxisban.
Békét?
Volt idő, amikor hittem ebben.
Annyira, hogy Mina Bonteri kollégám és én aláírtunk egy egyezményt
a szeparatista és köztársasági szenátorokkal, hogy lezárjuk a háborút.
Az önök főkancellárja visszautasította.
Akkor értettem meg, hogy nem a béke a cél.
Most már az.
Nézze, mindketten túléltünk egy háborút.
Ne indítsunk egy újabbat!
Már így is túl sokan meghaltak.
Meg tudjuk ezt oldani további vérontás nélkül is.
Kérem, tegye ezt meg a népéért!
Szép munka. Most pedig végezze ki!
Uram, megígértem, hogy békésen...
Ön ígérte meg, nem én. Végezze ki!
Ennyit a békéről.
Parancsot kapott!
Engedelmeskedjen, vagy viselje a következ...
Vigyék a testét a térre!
Legyen intő jel a többiek számára!
Mondd csak, Célkereszt,
ezzel az új Birodalommal
jobbá tesszük a galaxist?
Katonák vagyunk. Azt tesszük, amit kell.
Tudod, mi különböztet meg minket a harci droidoktól?
Mi magunk hozzuk a döntéseket. A saját döntéseinket.
És együtt kell élnünk velük.
CT-9904, jelentkezzen Rampart altengernagy irodájában!
A Desixen elért sikere után új küldetést bízok önre.
Jelentkezzen CC-1226-nál!
Miért nem Cody parancsnoknál?
- Cody? - CC-2224.
Nos, úgy tűnik ő megszökött.
Úgy tűnik, már a klónok hűsége sem a régi.
Vicces, nem?
Hogy ezek a klónok mindig ön mellől tűnnek el.
Van valami gond?
Nem, uram.
Távozhat.
A MAGÁNYOS KLÓN
A feliratot fordította: Péter Orsolya